Catherine O'Hara

Actores a digrifwraig o Ganada oedd '''Catherine Anne O'Hara''' (4 Mawrth 1954 – 30 Ionawr 2026), a ennillodd Wobr Emmy a Gwobr Gemini. Roedd hi'n adnabyddus am ei gwaith comedi ar *SCTV* a'i rôl mewn ffilmiau, gan gynnwys Delia Deetz yn *Beetlejuice*, Kate McCallister yn *Home Alone*, Sally yn *The Nightmare Before Christmas* ac ei hymddangosiad yn ffilmiau *mockumentary* wedi ei cyfarwyddo gan Christopher Guest.

## Gyrfa
Dechreuodd ei gyrfa actio yn 1974 fel aelod o gast The Second City yn Toronto. Roedd yn ddirprwy actor ar gyfer Gilda Radner tan iddi adael ar gyfer *Saturday Night Live*. Dwy flynedd yn ddiweddarach fe chwaraeodd y grŵp theatr hwn *SCTV*, a daeth O'Hara yn berfformiwr rheolaidd.

Yn y 1970au hwyr, fe gyflenwodd y lleisiau ar gyfer nifer o gymeriadau cartŵn, a parhaodd i wneud hyn trwy ei gyrfa. Yn ystod cyfnod byr yn yr 1980au pan oedd SCTV rhwng cytundebau rhwydwaith, fe gafodd ei chyflogi i gymryd lle Ann Risley ar *Saturday Night Live* pan oedd yn cael ei ail-weithio yn 1981. Er, bu'n rhaid iddi ymddiswyddo heb ymddangos ar un rhaglen, gan ddewis i ddychwelyd i *SCTV* pan arwyddwyd cytundeb gyda NBC, a dychwelodd y rhaglen i'r awyr. Rhoddwyd ei swydd *SNL* i Robin Duke, a oedd hefyd wedi cymryd lle O'Hara mewn un cyfres o *SCTV*.

Ymddangosodd mewn nifer o ffilmiau dros y blynyddoedd, gan gynnwys *After Hours* gan Martin Scorsese yn 1985, yn ogystal â chwarae rhannau yn ffilmiau Tim Burton, *Beetlejuice* a *The Nightmare Before Christmas*. Chwaraeodd Kate McCallister yn y ddau ffilm *Home Alone*. Serennodd yn ei phedwaredd ffilm Christopher Guest yn 2006, *For Your Consideration* (yn dilyn *Waiting for Guffman*, *Best in Show*, a *A Mighty Wind*).

Ar 9 Mehefin 2007, cafodd ei sefydlu yn Canada's Walk of Fame. Yn Mai 2008, datganwyd ei bod wedi arwyddo cytundeb i ymddangos yn drama gomedi ABC, *Good Behavior*.

Serennodd yn y gyfres comedi ''Schitt's Creek* rhwng 2015 a 2020. Yn ei blynyddoedd olaf ymddangosodd yn y gyfres *The Last of Us* ac roedd ganddi prif ran yng nghyfres cynta *The Studio''.

## Bywyd personol
Ganwyd O'Hara yn Toronto, Ontario i deulu Catholig Gwyddelig. Wedi brodori daeth yn ddinesydd yr Unol Daleithiau. Priododd y dylunydd cynhyrchu / cyfarwyddwr ffilm Bo Welch yn 1992, ac mae ganddynt ddau fab, Matthew (ganwyd 1994) a Luke (ganwyd 1997). Mae'n chwaer i'r gantores Mary Margaret O'Hara, er mae hi'n gantores ei hun, fel a welwyd yn y ffilm 2003, *A Mighty Wind*. Roedd ganddi gyflwr meddygol o'r enw Dextrocardia gyda situs inversus.

Bu farw yn 71 mlwydd oed wedi salwch byr.

## Ffilmyddiaeth
### Ffilmiau
### Enwogion a ddynwaredwyd gan O'Hara on *SCTV*

*Liv Ullmann
*Katharine Hepburn
*Diane Keaton
*Joey Heatherton
*Lola Falana
*Elizabeth Taylor
*Brooke Shields
*Morgan Fairchild
*Barbara Billingsley
*Phyllis George
*Charlotte Rampling
*Monica Vitti
*Jane Pauley
*Rona Barrett
*Tammy Faye Bakker
*Angie Dickinson
*Dorothy Kilgallen
*Jessica Savitch
*Linda Blair
*Judith Crist
*Rusty Warren
*Gilda Radner
*Joan Sutherland
*Jane Fonda
*Joan Embry
*Candice Bergen
*Meryl Streep
*Karen Black

## Cyfeiriadau
Categori:Genedigaethau 1954
Categori:Marwolaethau 2026
Categori:Actorion ffilm benywaidd o'r Unol Daleithiau
Categori:Actorion teledu benywaidd o'r Unol Daleithiau
Categori:Actorion ffilm benywaidd o Ganada
Categori:Actorion teledu benywaidd o Ganada
Categori:Digrifwyr o'r Unol Daleithiau
Categori:Digrifwyr o Ganada
Categori:Pobl o Toronto